**Программэр.**

**Ущызыгьэгьуаз.**

К1элэеджак1охэм ш1эныгьэ дэгьухэр аригъэгьотынхэр, 1офш1эныр ш1у аригъэлъэгъуныр, шэн-1эдэб дахэхэр ахилъхьанхэр, якъэралыгьо фэшъыпкъэхэу ып1унхэр арых еджап1эм пшъэрылъ шьхьа1эу и1эхэр.

А пшъэрылъхэм язэш1охынк1э адыгабзэми, адрэ предметхэм афэдэу, мэхьанэ и1. Чылэмэ ащыщ адыгэ сабыйхэр апэрэу еджап1эм къызык1охэк1э, ахэм яныдэлъфыбз ары ны1эп зэрыгущы1эхэрэр. Арышъ, зэк1э аш1оигьор, дунаим хэш1ык1эу фыря1эр, ц1ыфхэм язэфыщытык1э ехьыл1агьэу аш1эрэр къызэра1орэр адыгабзэр ары. К1элэц1ык1умэ ш1эныгьэ агьотынымк1э, яакъыл хэхъонымк1э, яжабзэ гьэбаигъэнымк1э ныдэлъфыбзэр амалышху. Джащ фэд к1элэеджак1охэм къэзыуцухьэрэ дунаим хэш1ык1эу фыря1эм зэрэхагьахъорэм имызакъоу, урысыбзэр зэрагьэш1энымк1и, адыгабзэ зэрагьэш1энымк1и, нэмык1 предметхэу адыгабзэк1э ублэп1э классхэм ащызэрагъаш1эхэрэр хьисапыр, дунэехащэр, нэмык1хэр нахь тэрэзэу къагуры1онхэмк1и, ш1эныгьэ зэфэшьхьафхэу агьотыгьэхэр лъэпсэ 1эубытып1э афэхъух. К1элэеджак1охэм дунаеу зыхэтыр къагуры1онымк1и, ш1эныгъэмэ якъежьап1эхэр а1э къихьанхэмк1и, п1уныгъэ тэрэз агъотынымк1и къежьап1эу хъурэр ныдэлъфыбзэр ары.

***Арышъ, адыгабзэм изэгьэш1энк1э пшъэрылъ зэфэшъхьафхэр къэуцух. Ахэр:***

-к1элэц1ык1ухэм аныбжьрэ язэхэш1ык1ырэ ялъытыгъэу хэхъоныгъэ аш1ыным лъапсэ фэш1ыгьэныр;

-имэхьанэ къагуры1озэ 1упк1эу ык1и псынк1эу текстым къеджэнхэм, хэмыукъохэу тхэнхэм, жэбзэ дахэ а1улъы хъуным афэгъэхьыгъэ амалхэр ягьэгьотыфгъэнхэр;

-дунаеу зыхэтхэр нахьыш1оу къагуры1оу, апкъышъолк1э пытэхэу,

адыгэгьэ-ц1 ыфыгьэ зек1ок1э дахэмрэ 1эдэбымрэ яшэнхэу яныдэлъфыбзэ ш1у алъэгъоу, агъэлъап1эу, лъэпкъ гушхуагьэхэр ахэлъэу, адыгэмэ якультурэ хэш1ык1 фыря1эу, дэир щагъэзыеу, дахэр къагуры1оу, дэгьоу еджэхэу п1угъэнхэр; ш1уагъэ къэзытрэ 1офш1энхэм афэщагъэхэу егъэсэгьэнхэр.

**Апэрэ-япл1энэрэ классхэм адыгабзэмк1э япрограммэ щэу зэхэты:**

**Еджэк1э-тхак1э ягьэш1эгьэныр, унэм щеджэнхэр, жабзэм ихгъэхъон.**

Адыгабзэр ягъэш1эгъэнымк1э сыхьат пчъагьэу класс пэпчъ тхьэмафэм къык1оц1ы и1эщтымрэ ар зэк1эмк1и илъэс еджэгъум зэрэхъурэмрэ мыщ фэдэх:

|  |  |  |  |  |
| --- | --- | --- | --- | --- |
| Классхэр | Тхьэмафэм  къык1оц1 | | Зэк1эмк1и илъэс еджэгъум | |
| грамматикэр | еджэныр | грамматикэр | еджэныр |
| апэрэ | 5 | - | 175 | - |
| ят1онэрэ | 3 | 2 | 102 | 68 |
| ящэнэрэ | 3 | 2 | 102 | 68 |
| япл1энэрэ | 3 | 2 | 102 | 68 |

Адыгэ Республикэм гьэсэныгьэмрэ ш1эныгьэмрэк1э и Министерствэ базиснэ учебнэ планхэу 17.07.2002-рэ илъэсым (№ 329) ыштагъэхэм мы сыхьатхэр къащыдэлъытагьэх. Ублэп1э класс пэпчъ тхьэмафэм сыхьатитф адыгабзэм изэгъэш1эн пэ1ухьаным тетэу мы программэри гьэпсыгъэ.

Мыщ нэмык1 сыхьат пчъагьэ зэрыт учебнэ план ежь еджап1эм хихын фит. Арыпгь, ащ фэдэу нэмык1 учебнэ планэу еджап1э пэпчъ къыхахырэм адыгабзэм (грамматикам, еджэным, жабзэм ихэгъэхъон) изэгъэш1эн пэ1ухьанэу къыдилъытэрэ сыхьатхэр класс пэпчъ нахьыбэми е нахь мак1эми къыдилъытэхэзэ, мы программэр к1элэегъаджэм ыгьэфедэн е нахь тэрэзэу ылъытэрэ программэ ежь зэхигьэуцони 1оф риш1эн ылъэк1ыщт.

***Еджэнымрэ жабзэм ихэгъэхъонрэ яхьыл1агьэу программэм***

***кьыдилъытэхэрэр:***

1. Зэджэщтхэм ятемэхэр.
2. Унэм щеджэнхэр.
3. Еджэнымк1э къулайныгъэу агьотын фаехэр.
4. Зэджэщт текстхэмрэ жабзэм ихэгъэхъонрэ яхьыл1агъэу 1офэу аш1эщтхэр.

Урокым иохътэ нахьыбэ дэдэр (такъикъ 30-35-рэ) к1элэеджак1охэм яеджэнрэ текстам 1оф даш1энымрэ апэ1ухьан фае. Класс пэпчъ к1элэеджак1охэр къызэрэщеджэщтым (зы такъикъым телъытагъэу) псынк1агьэу хэлъын фаехэр мыщ фэдэх.

|  |  |
| --- | --- |
| **Классхэр** | **Зы такъикьым къыээджэн фэе гущы1э пчъагъэр** |
| 1 класс | **15-20** |
| 2 класс | **30-40** |
| 3 класс | **50-60** |
| 4 класс | **70-80** |

**Унэм щеджэныр.** Егъэджэн-п1уныгъэ пшъэрылъхэу ублэп1э еджап1эм ыпашъхьэ щытхэр гъэцэк1эгьэнхэмк1э унэм щеджэныр дэгъоу зэхэщэгъэным мэхьанэшхо и1.

К1элэеджак1охэр унэм щеджэнымк1э мыщ фэдэ пшъэрылъхэр зэш1охыгьэнхэ фае:

1. предмет пстэухэмк1и классым зэрэщеджэхэрэм къатырэ ш1эныгъэхэм ахэгъэхъогьэныр ык1и зягъэушъомбгъугъэныр;
2. тхылъэу ящык1эгъэщтыр библиотекэм къыч1агъотэным, тхылъым

зыфэещт материалыр къыхагъэщыным егъэсэгьэнхэр;

1. ежь-ежьырэу тхылъым 1оф зэрэдаш1эщт къулайныгъэу а1эк1элъхэм

ахагьэхъоныр;

1. еджэнымк1э чаныгъэ къызхагъафэу, ащ пыщагьэхэу, ш1эныгьак1эхэр зэрагьэгьотыным фаблэхэу п1угъэнхэр.

Тхылъым ежь-ежьырэу 1оф даш1эн алъэк1ыным икъулайныгъэхэр к1элэеджак1охэм а1эк1эгъэхьагъэнхэм пае унэ еджэнымк1э сыхьат гъэнэфагъэхэр программам кьетых: ят1онэрэ классым илъэс еджэгъум унэ еджэным сыхь. - 12, ящэнэрэ классым сыхь.-9, япл1энэрэ классым сыхь. -9.

Еджэнымк 1э кьулайныгьэхэу к1элэеджак1охэм агьотын фаехэр:

Апэр**э** класс:

-текстым пычыгьо - пычыгъоу къеджэнхэр;

-къызаджэхэрэр къагуры1оныр, зэхэугуфык1ыгьэу пычыгъохэр тэрэзэу къа1онхэр;

-зэджагъэхэм яхьыл1эгъэ упч1эхэм яджэуапхэр къаратыжьынхэр;

-зы сурэт е сурэт заулэ аралъагьорэр къа1отэныр;

* текст мыиныхэр къа1отэжьыныр;

-«Тхыбзэм» дэт текстхэм яхьыл1эгъэ 1офш1энхэр к1элэеджак1охэм к1элэегьаджэр я1эпы1эгьоу агъэцэк1энхэр;

* апэрэ илъэсныкъом такъикьым гущы1и 10- м нэс, ят1онэрэ илъэсныкъом - гущы1э 15-20-м къеджэнхэр.

Ят1онэрэ класс:

* гущы1э псаухэмк1э къеджэнхэр;
* къагуры1оу къызаджэхэрэм къеджэнхэр:
* -зэджагьэхэм мэхьанэ шьхьа1эу я1эр к1элэеджак 1охэм к1элэегьаджэ

я1эпы1эгъоу къагьотыныр;

-зэджагьэхэм ахэт л1ыхъужъхэр къэгьэлъэгьонхэмк1э гущы1эхэу текстым авторым щигъэфедагьэхэр къагъотынхэр;

-зэджагьэхэм ахэт л1ыхъужъхэр е нэмык1 ч1ып1эхэм яхьыл1эгьэ сурэтхэр жэры1ок1э къаш1ынхэр;

* ежь-ежьырэу текст нахъ ины1омэ яджэнхэр;
* ежь-ежьырэу 1оф зэраш1эрэм хэхъоныр;

-зэджагьэхэм ехьыл1эгьэ упч1эхэм джэуап тэрэз къаратыжьыныр;

* зэджагьэхэм е сурэтым имэхьанэ зи1эпы1эгъу афэмыхъоу къа1отэжьыныр;
* яжабзэ нахь чан, къабзэ, бай ш1ыгьэныр;

-гущы1эгъум шъошэ тэрэзым итэу гушы1эхэр агьэфедэнхэр;

-апэрэ илъэсныкъом зы такъикъым гущы1э 20-30, ят1онэрэ илъэсыныкъом-гущы1э 30-40 къеджэнхэр.

**Ящэнэрэ класс:**

* гущы1 э псаухэмк1э къеджэнхэр;

-къызэджагъэхэр къагуры1онхэр;

* ежь-ежьырэу 1оф аш1эн зэралъэк1ырэм хэхъоныр;

-зэджагьэхэм хъугьэ-ш1агъэу къыгьэлъагъорэмэ зэк1элъык1уак1эу я1эр къагьотыныр, ахэр зэрэзэпхыгъэхэр агьэунэфыныр;

* ягущы1эгьум яжабзэ гущы1эжъхэмрэ гущы1э щэрыохэмрэ литературнэ шапхъэм тетэу щагьэфедэнхэр;
* зэджагьэхэм къы1уатэрэм ехьыл1эгъэ сурэт жэры1ок1э къаш1ыныр;
* апэрэ илъэсныкъом зы такъикъым гущы1э 40-50, ят1онэрэ илъэсныкъом- гущы1э 50-60 къеджэнхэр.

**Япл1энэрэ класс:**

* гущы1э псаухэмк1э къеджэнхэр;
* кьызаджэхэрэр къагуры1онхэр;
* зэджагьэхэр ежь-ежьырэу къа1отэжьынхэр;
* зэджагьэхэм имэхьанэ шъхьа1э къагьотыныр;

-зэджагьэхэм ехьыл1эгьэ план къызэрык1охэр зэхагъэуцонхэр;

-зэджагьэхэм имэхьанэ игьэк1отыгьэу, к1эк1эу къэ1отэжьыныр;

-зэджагьэхэм къыгьэлъагьорэм ехьыл1эгьэ сурэт жэры1ок1э къаш1ыныр;

-литературэ къэ1ок1э шапхъэм тетэу къеджэнхэр, къэгущы1энхэр;

-апэрэ илъэсныкъом гущы1э 60-70, ят1онэрэ илъэсныкъом -гущы1э 70-80 1упк1эу къеджэнхэр.

***Грамматикэр, тхак1эр, жабзэм ихэгъэхъон***

*Разделэу* «Грамматикэр, тхак1эр, жабзэм ихэгъэхъон» зыфи1орэм пшъэрылъэу къыгъэуцурэр к1элэц1ык1ухэм яжабзэрэ яакъылрэ ахэгьэхъогьэныр, грамматикам ехьыл1эгъэ ш1эныгъэхэмрэ тхэным ишапхъэхэмрэ икъук1э къагуры1озэ, тхак1эм икъулайныгьэхэр дэгьоу къызы1эк1агьэхьэгьэнхэр ары. Джащ фэдэу яныдэлъфыбзэ ш1у алъэгъуным ык1и ар зэрагъэш1эным фэщагъэхэу к1элэегъаджэхэм сэбыйхэр ап1унхэ алъэк1ыным тегъэпсыхъагьэу программэр зэхэгьэуцуагьэ. Ублэп1э классхэм ащызэрагьэш1эщт грамматическэ теориер к1элэцык1ухэм къямхьылъэк1ыным тегъэпсыхьагъэу къыхэхыгь. Ет1ани ащ сабыйхэм яжабзэ хэхъонымк1э ык1и тхак1эм икъулайныгьэхэр а1эк1эхьанхэмк1э иш1уагьэу къэк1ощтыр къыдэлъытагъэу щыт.

**Апэрэ классым** анахь ипшъэрылъ шъхьа1эу щыри1эр к1элэц1ык1ухэм яныдэлъфыбзэ хэт макъэхэр тэрэзэу къа1онхэ ык1и ахэмэ яхьарыфхэр тэрэзэу атхынхэ алъэк1ыныр.

Грамматикэмрэ тхак1эмрэ яублэп1э курс разделипл1эу зэхэт:

1. «Макъэхэмрэ хьарыфхэмрэ».
2. «Гущы1эр».
3. «Гущы1эухыгьэхэр.
4. «Псэлъэ зэпхыгъэр».

*Я* 2-3 классхэм фонетикэм, морфологием, синтаксисым яхьыл1эгъэ 1офш1энхэр ык1и япл1энэрэ классым псэлъэ зэпхыгьэмк1э 1офш1энхэр ащагьэцэк1энхэу пщьэрылъ къэуцу.

**Ят1онэрэ классым** 1ахьыгьо шъхьа1эу и1эр «Макъэхэмрэ хьарыфхэмрэ» ары. Арэу щыт нахь мыш1эми, ащ нэмык1эу ет1ани мы классым гущы1эу пкъыгъохэр, ахэмэ язэрэщыт, аш1эрэр къызэрык1хэрэм, гущы1эухыгъэм, псэлъэ зэпхыгъэм нэ1уасэ ащыфэхъух.

**Ящэнэрэ классым** гущы1эр зэрэзэхэтым, бзэ гущы1эхэу пкъыгьуац1эм, глаголым, плъышъуац1эм нэ1уасэ ащыфэхъух. Раздел шъхьа1эу «Макъэхэмрэ хьарыфхэмрэ» яхьыл1эгъэ ш1эныгьэхэр щы к1аджык1ыжьых. **Япл1энэрэ классым** бзэ гущы1эмэ яхьыл1агьэу аш1эрэм зыщырагъэушъомбгъу. Макъэхэмрэ хьарыфхэмрэ адаш1эрэ 1офыр зэпагъэурэп, псэлъэ зэпхыгьэмк1э къулайныгъэу агъотыгъэхэми ахагьахъо. **Макъэхэмрэ хьарыфхэмрэ.** Мыщ яхьыл1эгъэ пэублэ ш1эныгъэхэмрэ къулайныгъэхэмрэ зьпца1эк1ахьэрэр апэрэ-ят1онэрэ классхэр ары. Тхыбзэр зыщызэрагьаш1эрэ лъэхъанми, ащ ыужыми макъэхэм яхьыл1эгъэ ш1эныгъэхэр к1элэеджак1охэм агьотыщтых.

Ахэр зыфэдэхэр:

- зэрэзэхахырэмрэ къызэра1орэмрэ ялъытыгъэу макъэхэр зэхафынхэр;

-ахэмэ яхьарыфхэр тэрэзэу атхынхэр;

-адыгабзэм хэт макъэхэу тхэгьум зихьарыфхэр тамыгьит1у-тамыгъищэу зэхэтхэу атхыхэрэр зэхамыгьэк1ок1энхэр. Ахэмэ афэдэ хьарыфхэр тэрэзэу атхынхэр.

Ящэнэрэ-япл1энэрэ классхэм грамматикэмк1э япрограммэ разделэу «Макъэхэмрэ хьарыфхэмрэ» зыфи1орэм материалык1э къащыхахьэрэп.

**Гущы1эр.** Мы грамматическэ разделыр к1элэеджак1охэм зэрагъаш1э  
зыхъук1э къагуры1он ык1и ащ яхьыл1эгьэ къулайныгъэу агъотын фаехэр:

* гущы1э лъапсэр, приставкэр (лъэпсапэр), суффиксыр ( лъэпсэужыр), к1эухыр, гущы1эпкъыр, зэлъэпсэгьу гущы1эхэр, бзэ гущы1эхэр (пкъыгъуац1эр , плъышъуац1эр, глаголыр, пчъэгьац1эр, ц1эпапк1эр).

**Гущы1эухыгъэр.** Мы 1ахьыгьомк1э к1элэеджак1омэ мыщ фэдэ ш1эныгьэхэр агъотых:

* псалъэм гущы1эухыгьэр къыхагъэщыныр;
* интонациемрэ зэпыуп1эмрэ тэрэзэу ана1э тетыныр;
* гущы1эухыгъэм къызеджэхэрэ ык1и зызэхафыхэрэ нэужым атхын алъэк1ыныр;
* псалъэр гущы1эухыгъэ-гущы1эухыгъэу агощыныр;

-гущы1эухыгъэр ялъэпкъыхэмк1э (къэзы1отэрэ, упч1э, 1этыгьэ, убгъугь, мыубгъугь) зэтырафыныр;

гупщ1эухыгьэм хэт член шъхьа1эхэмрэ гуадзэхэмрэ

аш1энхэр, къагъотынхэр;

-гущы1эхэмрэ гущы1эухыгъэхэмрэ зэрэзэпхыгъэхэм

алъыплъэнхэр, аш1энхэр, ахэр къагъотынхэр.

Класс пэпчъ щатхыщт **гущы1элъэ диктантым** хэтыщт гущы1э пчъагьэр: я 2-рэ классым - 6, я 3- рэ классым- 8-10, я 4-рэ классым -10-12.

**Уплъэк1ун диктантхэм** ахэтыщт гущы1э пчъагьэр: I классым - илъэсым ык1эм гущы1и 10; я 2-рэ классым - апэрэ илъэсныкъом гущы1и 10-20, илъэсым ык1эм гущы1э 25-30; я 3-рэ классым- апэрэ илъэсныкъом ык1эм гущы1э 25-30, илъэсык1эм ык1эм гущы1э 45-50; я 4-рэ классым- апэрэ илъэсныкъом гущы1э 50-60, илъэсым ык1эм гущы1э 65-70.

Зэфэхьысыжь уплъэк1ун охътэ к1ыхьэм, гущы1эм пае, четвертым къык1оц1 зэрагьэш1эрэ материалыр къызэлъызыубытыхэрэр, илъэсым къык1оц1ы 4-м фэдиз агъэцак1эх.

Зэфэхьысыжь уплъэк1ун 1офш1энхэу: диктантхэр (я 3-4-рэ классхэр), изложениехэр (я 3-4-рэ классхэр), грамматическэ зэхэфын зэфэшъхьафхэу

(я 3-4-рэ классхэр) агъэцак1эхэрэм такъикъ 15-20 (я 1-рэ-2-рэ классхэр) ык1и такьикъ 30-35 (я 3-4-рэ классхэр) ап э1ухьанхэу кьыхахых.

**Псэлъэ зэпхыгьэр.** Мы разделым ехъыл1эгьэ 1офш1энхэр еджэными грамматикэми яурокхэм к1элэеджак1охэм ащагъэцак1эх.

Псэлъэ зэпхыгъэм ехъыл1эгъэ 1офш1эн зэфэшъхьафыхэр агъэцак1эхэзэ,

к1элэеджак1охэм ублэп1э классхэм мыхэм афэдэ къулайныгьэхэр

а1эк Iэхьанхэ фаех:

* упч1эхэу «хэт?», «сыд?» «сыд ыш1 эрэр?», «сыдым фэд?», «сыд пае?» зыфи1охэрэм яджэуап гущы1эхэр къа1онхэр е тэрэзэу текстым къыхагъэщынхэр;

-гущы1эухыгьэхэмрэ гущы1эхэмрэ тэрэзэу агъэфедэхэзэ, изложениехэр, рассказхэр, сочинениехэр атхынхэр;

* алъэгьугъэхэм, зэджагьэхэм, зылъыплъагъэхэм яхьыл1эгьэ фыщытык1эу фыря1эр къатхыныр;

-письмэ, заметкэ атхыныр;

-ежь к1элэеджак1охэм къыхахыгьэ темэм ехьыл1эгьэ сочинение атхыныр.

**Сочинениеу** атхыщтым гущы1эухыгъи 4-5 -м щегъэжьагъэу 12-м нэс (я 4-рэ кяассым) хэтыщт. Мыхэмэ афэдэ 1офш1энхэр урокым щагъэцэк1энхэм пае сыхьат гъэнэфагъэ ренэу ищык1агьэу щытэп.

**Изложениехэмрэ сочинениехэмрэ** тхьэмэфит1ум зэ атхымэ икъущт. **Уплъэк1ун изложениехэр** ят1онэрэ-ящэнэрэ классхэм ык1и сочинениехэр япл1энэрэ классым четвертым зэ ащатхых.

**Изложениехэм ятекстыхэм яинэгъэщтхэр:** ящэнэрэ классым гущы1э 30-35 (илъэс еджэгъум иегъэжьап1э ий апэрэ цифрэр, ят1онэрэр илъэс еджэгъум ык1эр ары), япл1энэрэ классым –гущы1 э 55-70.

**Я 3-рэ класс**

**Грамматикэмрэ жабзэм яхэгъэхъонрэ**

*(Тхьэмафэм сыхь. 3. Зэ1эмк1и сыхь. 102-рэ.)*

***К1эджык1ыжьыныр (сыхь. )***

1. Гущы1эухыгъэр. Гущы1эухыгьэм ичлен шъхьа1эхэр;

Макъэхэмрэ хьарыфхэмрэ: зэращэхэр, зещэхэр, мэкьэ 1ужъухэр, чыйзэфэш1ыгьэ макъэхэр. Алфавитыр. Пычыгьор, Гущы1эхэм язэпыхык1.

1. ***Къулайныгъэхэу к1элэеджак1охэм агъотын фаехэр:***

-апэрэ - ят1онэрэ классхэм к1элэеджак1охэм ащагьотын фэе

къулайныгьэу щагьэунэфыгьэхэр к1элэегьаджэм и1офш1эн

къыщыдилъытэнхэр.

***Гущы1эр зэрэзэхэтыр (сыхь. )***

L Гущы1эр зэрэзэхэтыр: гущы1э лъапсэр, приставкэр,

(лъэпсапэр), суффиксыр (лъэпсэужыр), к1эухыр. Гущы1лъапсэмрэ к1эухымрэ. Зэлъэпсэгьу гущы1эхэр.

***2. Къулайныгъэхэу к1элэеджак1охэм агьотынхэ фаехэр:***

-гущы1э зэлъэпсэгьухэр кьагьотынхэр;

-язэхэтык1эк1э къызэрык1о гущы1эхэм ахэт гущы1э лъапсэхэр, приставкэхэр, суффиксхэр, к1эуххэр къахагъэщынхэр;

-гущы1эхэм ащык1эхэрэ приставкэхэр, суффиксхэр, к1эуххэр ахагьэуцожьынхэр.

***Бзэ лъэпсэ гущы1эхэр (сыхь. )***

Пкъыгъуац1эхэр, плъышъуац1эхэр, глаголыр. (Практическэу нэ1уасэ афэш1ыгьэнхэр).

***Пкьыгъуац1эр (сыхь. )***

1. Пкъыгъуац1эр, ащ имэхьан, иупч1эхэр. Пкъыгъуац1эр гущы1эухыгьэм къызэрэхафэрэр. Пкъыгьоц1э унаехэмрэ кьызэрык1охэмрэ. Ц1ыфыр ык1и пкъыгъохэр къызэрык1рэ пкъыгьуац1эхэр. Пкъыгьуац1эр пчъагьэхэмк1э зэрэзэхъок1рэр.
2. ***Къулайныгъэхэу к1элэеджак1охэм агьотынхэ фаехэр:***

-пкъыгъуац1эмэ упч1эхэр тэрэзэу афагъэуцунхэр;

■

-пкъьтгьуац1эхэр гущы1эмэ е гущы1эухыгьэмэ къахагьэщынхэр;

-пкъыгьоц1э къызэрык1охэмрэ унаехэмрэ зэтрагьэушъхьафык1ынхэр;

-пкъыгъуац1эхэр гущы1эгьуми тхэгъуми тэрэзэу агъэфедэнхэр;

-ахэр тэрэзэу атхынхэр;

-пкъыгъор ык1и ц1ыфхэр къызэрык1хэрэр зэтырагьэушьхьафы-

к1ынхэр;

-пкъыгъуац1эхэр зэрыт пчъагьэхэр тэрэзэу къагьотынхэр;

***Плъышъуац1эр (сыхь. )***

1. ПлъышъуацЬр, ащ имэхьан, иупч1эхэр. Ар гущы1эухыгъэм къызэрэхафэрэр.

**...**

***2. Къулайныгъэхэу к1элэеджак1охэм агьотынхэ фаехэр:***

-плъышъуац1эхэм тэрэзэу упч1эхэр афэгъэуцунхэр;

-нэмык1 бзэ гущы1эмэ ягъусэуи язакъоуи плъышъуац1эхэр гущы1эухыгъэм тэрэзэу ащагьэфедэнхэр;

-жабзэм е тхыгьэм плъышъуац1эхэр къахагьэщынхэр.

***Глаголыр (сыхь. )***

1. Глаголыр, ащ имэхьан, иупч1эхэр. Ар гущы1эухыгъэм къызэрэхафэрэр. Глаголыр уахътэмк1э зэрэзэхъок1рэр: мы уахътэр, блэк1ыгъэ уахътэр, къэк1ощт уахътэр. Глаголыр пчъагъэхэмк1э зэхъок1ыгъэ зэрэхъурэр: зы пчъагьэр, бэ пчъагьэр.

***2. Къулайныгъэхэу к1элэеджак1охэм агьотынхэ фаехэр:***

-глаголхэм упч1э афагъэуцуныр, глаголхэр къагьотынхэр;

-ищык1эгьэ уахътэм, пчъагьэм итэу глаголхэр гущы1эухыгъэхэм ащагьэфедэнхэр;

-глаголхэр нэмык1 бзэ гущы1эхэм, анахьэу пкъыгьуац1эхэм ягъусэхэу тэрэзэу агьэфедэнхэр.

***Гущы1эухыгъэр (сыхь. )***

Къэзы1отэрэ, упч1э, 1этыгьэ гущы1эухыгъэхэр.

Г ущы1эухыгьэхэм ячлен шъхьа1эхэмрэ гуадзэхэмрэ (член лъэпкъэу зыфэдэхэр зэтемыфыгьэхэу).\

***2.Къулайныгъэхэу к1элэеджак1охэм агьотынхэ фаехэр:***

-текстым гущы1эухыгьэхэр къыхагьэщынхэр;

-гущы1эухыгъэхэм ахэт гущы1эхэр зэрэзэпхыгъэм лъыплъэнхэр;

-гущы1эухыгъэм ичлен шъхьа1эу е гуадзэу щык1эрэр тэрэзэу хагъэуцожьыныр;

-гущы1эухыгьэхэр япсалъэ тэрззэу щагъэфедэнхэр.

***Псэлъэ зэпхыгъэмк1э къулайныгъэхэу к1элэеджак1охэм агъотынхэ фаехэр:***

-к1элэегъаджэр я1эпы1эгьоу гущы1э 55-65-рэ фэдиз зыхэт рассказым иплан къэзы1отэрэ е упч1э гущы1эухыгъэхэмк1э зэхагъэуцоныр;

-а планым тетэу изложение атхыныр;

-нахьыжъхэм хатэм, губгъом, унагъом 1офхэу ащаш1эхэрэм, ахэмэ ежьхэр зэрахэлажьэхэрэм, к1элэц1ык1у джэгук1эхэм, ом яхьыл1агьэу рассказхэр зэхагьэуцонхэр, атхынхэр;

-я1офхэм кьатегущы1эхэу письмэ к1эк1 атхыныр.

***Зитхык1э къяхъылъэк1ыщт гущы1эхэу 1оф зыдаш1эн фаехэр:***

*апчыхалъхъ, апэрапш1эу, бассейн, бзэгужъый, бжьэмат, вокзал, джыдэд, дзэк1ол1, ехыгьош1у, жъогъош1у, жъонак1о, зэпэзанк1* *зэе-mlyaй, ирый, инженер, куу, куп-купэу, къалмыкыщай, къоджэхь- къоджэшх, къыблэмам, къулыкъуш1, къобэбжъаб, къэбарыжъ, лагерь, л1ыхъужъныгъ, мэш1обзый, махъушэ, нэк1ушъхъаплъ, нэжъ-1ужъ, осы1ашк1, ош1э-дэмыш1эу, пкъыгьуац1э, пк1эшъэхъу, пчэндэхъу, псэемыблэжъ, пассажир, псычэт, псэолъапхъ, суффикс, саугъэт, тхъаркъожъ, тыкъ-сыкъ, тыгъурыгъу, тоннель, унашъхъэ, фэкъулай, хыбзыу, хырыхыхъ, уфэ-упц1э, усак1о, чэщ-зымаф, ч1ыбзыу, ч1ыхъумбый, шы-шыш, шъхъэпхэтыку, шъэныкъо, ш1уц1ашьо, шъхьангъупчъашъхь, шъорыогу, ш1оркъ, щыбжьый, юннат, экскурсие, 1уры1упчъ, 1эпэ1ас.*

**2. *Къулайныгъэхэу к1эпэеджак1охэм агъотынхэ фаехэр:***

-гущы1эхэр зэрэзэхэтхэр (гущы1э лъапсэр, приставкэр, суффиксыр, к1эухыр) аш1эныр, гущы1эхэр зэхафынхэр;

-бзэ лъэпсэ гущы1эхэр (пкъыгьуац1эр, плъышъуац1эр, глаголыр), ямэхьан, яупч1, янэшанэхэр аш1энхэр;

-гущы1эухыгъэм ичлен шъхьа1эхэмрэ ичлен гуадзэхэмрэ зэтырагъэушьхьафык1ынхэр.

**Ящэнэрэ классыр  
Еджэнымрэ жабзэм ихэгъэхъонрэ**(тхьэмафэм сыхь.2. Зэк1эмк1и сыхь.68-рэ)

**Тематикэр**

**Хымэ дышъэ нахьи - тиунэжъ.**

Тиреспубликэ и1оф изытет, икъушьхьэхэм, ипсыхъохэм, ич1ып1э дахэхэм, иц1ыф ш1агъохэм, ибайныгъэ яхьыл1эгъэ статьяхэр, рассказхэр, усэхэр, орэдхэр, гущы1эжъхэр, сурэтхэр.

**Гъэмэфэ тхъагъомрэ бжыхьэ дышъэмрэ.**

Гъэмафэмрэ бжыхьэмрэ ом изытет, ц1ыфмэ 1офш1эн зэфэшъхьафэу агъэцак1эхэрэм, к1элэц1ык1ухэр зэрыджэгурэ джэгук1эхэм яхьыл1эгъэ произведениехэр, гущы1эжъхэр, хырыхыхьэхэр.

**Псэушъхьэхэмрэ к1элэц1ык1ухэмрэ.**

Псэушъхьэхэм зэк1э ц1ыфхэр зэрафэгумэк1хэрэр, ащ к1элэеджак1охэр зэрэхэлажьэхэрэр къэзгъэлъэгъорэ рассказхэр, усэхэр, гущы1эжъхэр, хырыхыхьэхэр.

**Ижъык1э тищы1эк1агъэр, непэ тищы1ак1эр.**

Нахьыпэм адыгэхэм ящы1эк1агъэр, ц1ыфхэм 1офэу аш1эрэр, Родинэр зэрагъэбайрэм, тинепэрэ щы1ак1э яхьыл1эгъэ усэхэр, рассказхэр, орэд хэр, сурэтхэр.

**Джэгуныр тэ тик1ас.**

Джэгук1эу к1элэц1ык1ухэр зэрэджэгухэрэм, ахэмэ яш1эныгъэ зэрэхагьахъорэм, япсауныгьэ зэрагьэпытэрэм яхьыл1эгьэ произведениехэр.

**Природэр къэуухъумэмэ – дэхагъэр, псауныгъэр къэоухъумэ.**

Природэм уфэсакъыным, къэуухъумэным, к1элэеджак1охэм 1офш1энхэу агъэцац1эхэрэм яхьыл1эгъэ рассказхэр, усэхэр, гущы1эжъхэр, хырыхыхьэхэр, сурэтхэр.

**К1ымафэр тэ тик1ас.**

К1ымафэм дунаим идэхагъэ, псэушъхьэмэ ящы1ак1э, к1элэц1ык1ухэм яджэгук1эхэр, къэзгъэлъагьорэ произведениехэу писательхэмрэ поэтхэмрэ атхыгьэхэр. Темэм ехьыл1эгьэ хырыхыхьэхэр

**1офш1эныр тэ тик1ас, арышъ хъупхъэр къытфаус.**

Ц1ыфыр 1офш1эным зэригъэдахэрэр, ар зэралъытэрэр, к1элэеджак1охэр нахьыжъмэ 1эпы1эгъу зэрафэхъухэрэр къизы1отык1ырэ усэхэр, рассказхэр, сурэтхэр .

**.**

**Адыгэ хабзэр атэ к1эныжъ. ~**

Адыгэ хэбзэ дахэхэм (нахьыжъыр плъытэныр, зек1ок1э-ш1ык1э дахэр, 1ушыгьэр, акъылыгъэр, шъхьэк1эфагъэр, шъыпкъагьэр ныбджэгъугьэр, хьалэлыгьэр) яхьыл1эгьэ усэхэр, рассказхэр, пшысэхэр, гущы1эжъхэр, сурэтхэр. Адыгэ джэгук1эхэр.

**Тэ тищык1агъэр мамырныгъ, зэкъошныгъ.**

Непэрэ тидзэк1ол1мэ яхьыл1эгьэ усэхэр, орэдхэр, рассказхэр, статьяхэр, сурэтхэр. Зэошхом илъэхъан ахэмэ л1ыхъужъыгъэу зэрахьагьэр.

**Пшысэхэр тэ тик1асэх.**

Типисательхэм япшысэхэр, япьесэ.

***Еджэнымк1э къулайныгъэу агъотын фаехэр:***

-тэрэзэу, зэхэугуфык1ыгьэу, 1упк1эу текстым къеджэнхэр;

-ямынэ1осэ текстым зы такъикъым гущы1э 50-60-м кьыщымык1эу къеджэнхэр;

-къеджэхэ зыхъук1э мэхьанэ шъхьа1э зи1э гущы1эхэр текстым к1элэеджак1охэм къыхагъэщынхэр;

-къеджэхэ зыхъук1э гущы1эухыгъэхэм ахэт ык1и аужы ит тамыгъэхэр макъэк1э къыхагъэщынхэр.

***Текстым 1оф даш1энымк1э к1элэеджак1охэм къулайныгъэу агъотын фаехэр:***

-зэджагьэхэм яхьыл1эгьэ упч1эхэм яджэуапхэр текстым къыхагьэщыни къяджэнхэр;

-план къызэрык1ор къызфагьэфедэзэ, зэджагьэхэм къы1отэрэ хъугьэ-ш1агъэм изэк1элъык1уак1э амыукъоу къа1отэжьыныр;

-текстыр 1ахь-1ахьэу агощыни, 1ахь пэпчъ шъхьэ къыфаугупшысыныр;

-мэхьанэ шъхьа1эр къэзгьэльэгьорэ гущы1эухыгъэр текстым къыхагьэыныр;

-гущы1эхэм ямэхьанэ къызэхафыныр, гущы1эм имэхьаэ нэмык1 гущы1эк1э къа1оныр, имэхьанэк1э къыпыщыт гущы1ээр къагъотыныр;

-поэтхэмрэ писательхэмрэ гущы1э дахэхэу усэхэм ащагьэфедэхэрэр къахэгьэщьнхэр;

-зэджагьэхэмэ ахэт ц1ыфхэр зыфэдэхэр къагьэлъэгьонхэм пае ищык1эгьэ гущы1эхэр тэрэзэу къыхахынхэр;

-к1элэегьаджэр к1элэеджак1охэм 1эпы1эгьу афэхъузэ, геройхэм язек1уак1эхэм уасэ афаш1ыныр;

-зэджагьэхэм имэхьанэ к1элэеджак1охэм жэбзэ тэрэзк1э, жэбзэ дахэк1э къа1отэжьыныр;

-зэде1эжьхэзэ агьэхьазырыгъэ планым тетэу темэ зэфэшъхьафхэм афэгъэхьыгъэу рассказ мыиныщэр зэхагьэуцоныр;

-пшысэм инэшанэхэр, ар фольклорым ижанрэу зэрэщытыр, усэм

гъэпсык1эу хэлъыр зэтырагъэушъхьафык1ыныр;

-зэджагьэхэм имэхьанэ ехьыл1агъэ сурэтхэр жэры1ок1э къаш1ынхэр;

-ящык1эгъэщт тхылъхэр библиотекам къыщагъотынхэр, ет1анэ тхылъымэ зэрэпсаоу къатегущы1энхэр;

-тхылъым ык1ышъо зыфэдэр, ащ дэтхэр, гущы1апэр аш1энхэр; -зэджэнхэ фэе тхылъхэр зэрыт спискэр тэрэзэу кьызфагьэфедэныр.